
A dolgozat először végigvezeti az olvasót az alkalmazandó kritikai diskurzuselemzés lépésein, és bemutatja, miért releváns ez a módszertan. 
Ezek után definiálja a fő kritikai aspektusokat, melyek szempontjából elemzésre kerül a maga a Konferencia, illetve a Konferenciával kapcsolatos három szöveg. Kifejtem a historicizmus, biopolitika, illetve neoliberalizmus fogalmát.
A következő bekezdésben kritikai megközelítésekből végigvezetem az olvasót a kapitalizmus kialakulásán, majd a rendszer működését összefüggésbe hozom olyan történelmi eseményekkel, mint a második világháború, és az általa kiváltott vendégmunkás jelenség Németországban. Ugyanitt röviden kitérek arra, mit ért Agamben homo sacer alatt, és miért érinti a politikai és biológiai lét közötti különbség olyan érzékenyen a bevándorló, menekült, illetve vendégmunkás társadalmakat.
A dolgozat hátralevő részében immár a kritikai diskurzuselemzés eszközével bemutatom a Konferenciát. Pár választott szövegen, a Konferencia létrejövési és működési folyamatain keresztül bebizonyítom, hogy a német állam historicista értékrendet állít fel és az országban élő és érkező muszlim testeken a biopoliikai eszközeit igyekszik gyakorolni. 
Összességében a dolgozat több, egymással szorosan összefüggő kritikai megközelítésből vizsgálja a Német Iszlám Konferenciát, melyre a nyugati liberális deomkárciák működésének egy hétköznapi példájaként tekint.



